AlexejDobrolubov/national_council_slovak_2010 huggingface dataset:
71. schôdza NR SR - 1.deň - B. popoludní
Dátum: 2022-09-13
Poslanec: Šutaj Eštok, Matúš (SMER - SD)
Druh vystúpenia: Vystúpenie s faktickou poznámkou

100. Pán Kyselica, a vy ste boli kde, keď tu bol váš šéf, váš vodca sekty sám veľký Igor Matovič? Vy ste počúvali, čo tu on predviedol? Asi vám nechám zostrihať tie nadávky, tie klamstvá, ktoré tu v parlamente vyhodil zo seba. Ja už neviem, ako to slušnejšie mám povedať. Prečo ste nedali faktickú reakciu vtedy? Na vášho vodcu? Prečo ste nereagovali na to, aby váš vodca tu slušne vystupoval? Ja som iba zhrnul jeho vystúpenie, ktoré bolo hodné piatej cenovej skupiny a mrzí ma aj vy, aj ten váš kolega z hospodárskeho výboru, že ste neboli schopní jednou jedinou vetou brániť či už odvolávaného Mikulca, alebo človeka, ktorému som sa venoval, tomu chorému človeku, že ste neboli schopní sa postaviť na jeho obhajobu, ale niečo tu pán Kremský splietal o mafii. Pán Kremský, keby ste dobre počúvali, tak som povedal, že kto je tu jediná mafia - Matovič, Heger, Mikulec, Hamran a Lipšic a vy tým, že ich kryjete, tak ste asi súčasťou organizované zločinu na Slovensku. Bohužiaľ, to takto je. Ste ich hovorcom. Ale ja rozumiem. Už som to povedal viacerým vašim kolegom, myslím, že to je paušálne pre celý klub OĽANO, že blahoslavení sú chudobní duchu, lebo ich je nebeské kráľovstvo a pre vás to platí. Vy ste také presne poslušné hlasovacie automaty, ktoré nevidia nič zlé na konaní vašich šéfov, na konaní vášho lídra vašej sekty. Takže asi toľko k reakcii na faktické poznámky týchto dvoch pánov. Ďakujem pekne.
71. schôdza NR SR - 1.deň - B. popoludní
Dátum: 2022-09-13
Poslanec: Šutaj Eštok, Matúš (SMER - SD)
Druh vystúpenia: Vystúpenie s faktickou poznámkou

62. Pani poslankyňa, myslím si, že k tvojmu vystúpeniu je ťažké niečo dodať. Mrzí ma len, že ho počúvala prázdna sála, pretože tu nie sú ani tí verní uctievači kultu Igora Matoviča, ale nie je tu ani veľký frajer Mikulec, ktorého dnes odvolávame. On to nemusí dneska počúvať. Nie je tu ani psychicky narušený človek, ktorý on sám sa ho ako jediný zastával a je tu iba pár intelektuálnych titanov, ako je Jožo Pročko, ktorý asi budú obhajovať túto geniálnu vládu. Takže škoda, že ich je tu takto málo, ale chápem. Už sa vyvracali, už mohli ísť preč.
94. schôdza NR SR - 9.deň - B. popoludní
Dátum: 2023-06-27
Poslanec: Tabák, Romana (-)
Druh vystúpenia: Vystúpenie s faktickou poznámkou

76. Ďakujem veľmi pekne za slovo. Milan, ja ťa milujem a ja sa veľmi teším, že sme sa zhodli, že spoločne podporíme tento zákon o sexuálnej výchove. Ak by niekto chcel vedieť, že ako vyzeralo vládnutie tejto vlády, tak ste to mali zhrnuté v týchto desiatich minútach. Zhora nás sledujú študenti a by som vám chcela povedať, že zaujímajte sa o politiku, angažujte sa vo svojej obci, vo svojom meste účasťou na miestnom zastupiteľstve, zorganizovaním brigády na upratanie okolia, upozornením poslancov a starostu na problémy a navrhnúť im riešenia. Zaujímajte sa o našu pôdu. Toto je celosvetové hnutie Save Soil. Zaujímajte sa o politiku, ste naša budúcnosť.
94. schôdza NR SR - 9.deň - B. popoludní
Dátum: 2023-06-27
Poslanec: Tabák, Romana (-)
Druh vystúpenia: Vystúpenie v rozprave

58. Príjemný dobrý deň. Ja som sa rozhodla vystúpiť v krátkosti, hlavne kvôli našim mladým študentom. Chcem vám povedať, že venujte sa v živote športu a viere, to je veľmi dôležité. Strana Sloboda a Solidarita je skaza pre našu budúcnosť. O čo ide v tomto zákone je, aby rodič mal právo vedieť, čo sa ich deti učia na sexuálnej výchove. Rodič má právo svoje dieťa stiahnuť, ak s niečím nebude súhlasiť. Takže ďakujem pekne za tento zákon. Moju podporu máte a zajtra dúfam, že to zo súhlasíme ústavnou väčšinu. A veľmi vám držím palce v živote. Možno vy budete naši budúci politici a venujte sa tomu športu, to najviac vám kreuje charakter a sa prebíjať v živote. (Potlesk.)
94. schôdza NR SR - 9.deň - A. dopoludnia
Dátum: 2023-06-27
Poslanec: Tabák, Romana (-)
Druh vystúpenia: Vystúpenie s faktickou poznámkou

137. Ďakujem veľmi pekne za slovo. Pán Stančík má 28 rokov, nemá deti, takže nemá absolútne právo sa vyjadrovať k tejto téme, lebo nevie, čo je to vychovávať dieťa, ale povedal jednu veľkú pravdu. V Ústave Slovenskej republike čl. 41 je niečo napísané, čo sa dá zmeniť len 90 hlasmi v parlamente. Čl. 41. Manželstvo je jedinečný zväzok medzi mužom a ženou. Slovenská republika manželstvo všestranne chráni a napomáha jeho dobru. Manželstvo, rodičovstvo a rodina sú pod ochranou zákona. Zaručuje sa osobitná ochrana detí a mladistvých. Žene v tehotenstve sa zaručuje osobitná starostlivosť, ochrana v pracovných vzťahoch a zodpovedajúce pracovné podmienky. Deti narodené v manželstve i mimo neho majú rovnaké práva, starostlivosť o deti a ich výchova je právom rodičov. Deti majú právo na rodičovskú výchovu a starostlivosť. Práva rodičov možno obmedziť a maloleté deti možno od rodičov odlúčiť proti vôli rodičov len rozhodnutím súdu na základe zákona. Rodičia, ktorí sa starajú o deti, majú právo na pomoc štátu. Podrobnosti o právach podľa ods. 1 až 5 ustanoví zákon. Toto, čo som teraz prečítala, je čl. 41, je to v Ústave slovenskej republiky a toto sa nezmení. Jedine, ak by za to hlasovalo 90 poslancov v parlamente a ja pevne verím, že v živote sa tých 90 poslancov nenájde, aby toto zmenili.
94. schôdza NR SR - 9.deň - A. dopoludnia
Dátum: 2023-06-27
Poslanec: Tabák, Romana (-)
Druh vystúpenia: Vystúpenie s faktickou poznámkou

110. Ďakujem veľmi pekne za slovo. Pán Lehotský, vy ste mimo misu ako celá vaša strana. Rodič má právo vedieť, čo sa jeho dieťa bude učiť na sox... na sexuálnej výchove. Vážení, situácia je veľmi vážna. Vy si uvedomte, že strana SaS-ka, Sloboda a Solidarita, Progresívne Slovensko je skaza pre naše deti. Chcú legalizovať drogy, znižovať dôchodky, budú sa postupne pýtať našich detí, či sa to die... či sa cítia ako dievča, chlapec alebo ako dieťa, hlásajú, že sex je šport. Na cintorínoch majú bilbordy „Dôstojná budúcnosť pre všetkých", tuto už končí sranda. Prosím vás, si to uvedomte, SaS a Progresívne Slovensko, to sú zvrátení ľudia, ktorí, to je skaza pre naše deti. Ja vyzývam všetky národniarky a národniarov, vo voľbách 2023 musíme byť silnejší ako nikdy predtým. Nenechajme si zobrať budúcnosť.
94. schôdza NR SR - 8.deň - A. dopoludnia
Dátum: 2023-06-23
Poslanec: Tabák, Romana (-)
Druh vystúpenia: Vystúpenie s faktickou poznámkou

119. Ďakujem veľmi pekne za slovo. Pani poslankyňa Kavecká, plne s vami súhlasím a chcem len povedať, že pani poslankyňa Cigániková rozumie zdravotníctvu asi, ako ja rozumiem jadrovej fyzike, ale chcela by som povedať toľko, že liberáli majú tendenciu aj s Progresívnym Slovenskom zosmiešňovať druhých politikov, dávať ich dole cez nejaké satiristické plytké stránky, ale jedno vám poviem, že v živote ľudia vás môžu zosmiešňovať, nemusia vás rešpektovať, nemusia vás milovať, ale ak vy sa pozriete do zrkadla a tú osobu milujete, rešpektujete ju a veríte sami sebe, tak to je úplne najdôležitejšie v živote, najdôležitejšie v živote, čo si myslíte sami o sebe, ako si veríte, a nikto vás potom v živote nedá dole.
94. schôdza NR SR - 6.deň - A. dopoludnia
Dátum: 2023-06-21
Poslanec: Tabák, Romana (-)
Druh vystúpenia: Vystúpenie s faktickou poznámkou

40. Ďakujem veľmi pekne za slovo. Pán Dostál, ja by som aj na vás reagovala, ale absolútne mi za to nestojíte. Ale viete, čo by som vám povedala, že kde ste bol vtedy, keď váš klub, pani Cigániková s pánom Žiakom tu stáli a držali vlajku, ukrajinskú, naopak. Ani nevedia, ako sa drží ukrajinská vlajka, ako má vyzerať. To bolo, to bolo okej, nie? Dobre, ale ešte sa vrátim naspäť. Pani Marcinková, pre mňa bolo zaväzujúce odporučenie a stanovisko ministerstva spravodlivosti a by som ešte chcela podotknúť jednu vec. Ja ako matka trojročného syna, čo žiť budem, budem bojovať za naše deti a chrániť ich, lebo vy ste typ političky, ktorá bude v budúcnosti presadzovať, čo sa na nás už tlačí zo západu. Ja vám poviem, že jedno video, ktoré koluje po internete, kde učiteľka sedí s deťmi, s malými deťmi a sa ich pýta: "Are you boy? Are you girl? Are you just a kid?" Táto učiteľka dáva deťom, aby si vybrali, či sa cítia ako chlapec, ako dievča, alebo ako dieťa. Toto vy presadzujete. A pamätajte si, ak ľúbime naše deti, tak im nedovolíme všetko, aby sme dávali malým deťom v škôlke, a tá učiteľka držala takého plyšáka, hovorí: „Ja som, ja nemám vlastne pohlavie,“ ešte toto povedala tým deťom. A na tú, na toho malého macíka: „He´s just a kid", to je iba dieťa. A ty, ty si môžeš vybrať, si dievča, chlapec alebo, alebo dieťa. Proti tomuto budem doživotne bojovať a nie nadarmo mám... (Prerušenie vystúpenia časomerom.)
94. schôdza NR SR - 6.deň - A. dopoludnia
Dátum: 2023-06-21
Poslanec: Tabák, Romana (-)
Druh vystúpenia: Vystúpenie s faktickou poznámkou

20. Pán poslanec Dostál, neviem, kto hral dvakrát Wimbledon, ale vy určite nie, takže vy ma nemôžete uraziť, ani keby ste chceli. Pani poslankyňa Cigániková, vy ste symbolom primitivizmu a nevkusu v našej politike. Jeden knokaut si zažila po koncerte a druhý ťa čaká vo voľbách 2023.
94. schôdza NR SR - 6.deň - A. dopoludnia
Dátum: 2023-06-21
Poslanec: Tabák, Romana (-)
Druh vystúpenia: Vystúpenie v rozprave

2. Príjemné, dobré ráno vám prajem, milí kolegovia. Milí kolegovia, na začiatok by som chcela vám povedať jedno slovenské príslovie, kde sa vraví, že: "nahí sme na tento svet prišli a nahí z neho aj odídeme", nahí sme na tento svet prišli a nahí aj z neho odídeme. Odôvodnenie, prečo si myslím, že by sme mali odvolať pani poslankyňu Marcinkovú z výboru pre európske záležitosti: Vladimíra Marcinková ako predsedníčka výboru pre európske záležitosti opakovane dokázala, že nevie výbor viesť korektným a profesionálnym spôsobom. Pri vedení výboru neobhajuje záujmy, záujmy Slovenskej republiky, čo sa ukázalo napríklad vtedy, keď pozmenila znenie textu bez toho, aby na to poslancov upozornila, čím ich uviedla do omylu v záujme presadenia inej formulácie textu, ako bolo znenie, ktoré výbor nakoniec schválil. V marci 2023 hrubo zneužila postavenie predsedníčky výboru, keď využila nepredloženie stanoviska Ministerstva spravodlivosti Slovenskej republiky ohľadom jednotného uznávania rodičovstva. Na výbore šírila zavádzajúce a neúplné podklady a jej manipulácia ovplyvnila rozhodovanie výboru. Pani Marcinková sa svojím vedením výboru snaží brániť tomu, aby výbor prijal častokrát uznesenie, ktorým by mohol zaviazať členov vlády ku konkrétnym hlasovaniam v štruktúrach Európskej únie. Vladimíra Marcinková sa verejne zastávala hanlivých výrokov zástupcu Európskej komisie na Slovensku pána Vladimíra Šuchu, ktoré povedal na adresu slovenského národa a ktoré do dnes minulý týždeň Národná rada ústavnou väčšinou odmietla. Zotrvanie pani Marcinkovej vo funkcii predsedníčky výboru pre európske záležitosti v čase, kedy máme vládu, ktorá nedisponuje mandátom parlamentu, iba zvyšuje riziko, že za Slovenskú republiku budú prijímané rozhodnutia, ktoré idú proti jej záujmom. Z vyššie uvedených dôvodov je zotrvanie poslankyne Vladimíry Marcinkovej vo funkcii predsedníčky Výboru Národnej rady Slovenskej republiky neakceptovateľné a je potrebné ju čo najskôr odvolať. Ďakujem.
94. schôdza NR SR - 2.deň - B. popoludní
Dátum: 2023-06-14
Poslanec: Tabák, Romana (-)
Druh vystúpenia: Vystúpenie s faktickou poznámkou

20. Ďakujem veľmi pekne za slovo. Pán poslanec Kučera, plne s vami súhlasím a chcela by som ďaku... chcela by som vám poďakovať za vaše vystúpenie. Vážené dámy a páni, pravda je taká, ja ako bývalá profesionálna tenistka som zistila, že v programovom vyhlásení vlády nie je ani jedna veta o športe. Športovanie má vplyv na pocity šťastia, športovanie je to isté ako zdravie a ja sa pýtam, prečo nie je nič spomenuté ohľadom športu v programovom vyhlásení vlády. Pán premiér Ódor, neviem, či viete, ale náš najúspešnejší olympijský šport je slovenská kanoistika a oni majú veľmi slabé podmienky na trénovanie, preto sa už venujem asi dva roky projektu Zemník, kde by malo sa vystavať nové národné kanoistické centrum, a to vy o tom by ste mali vedieť a možno dokončiť tento, tento projekt. Takže kanoistika potrebuje určite našu podporu. Ja sa pýtam, prečo by som mala vyjadriť podporu tejto vláde. Ja vás nepoznám, ľudia si vás nezvolili v roku 2020 vo voľbách. Ja budem hlasovať proti tomuto programovu... programe, proti PVV a ani nedostanete podporu parlamentu, lebo proste šport, šport je základ a som veľmi z tohto sklamaná.
90. schôdza NR SR - 8.deň - A. dopoludnia
Dátum: 2023-05-12
Poslanec: Tabák, Romana (-)
Druh vystúpenia: Vystúpenie s faktickou poznámkou

158. Ďakujem za slovo. Ja na uvoľnenie atmosféry, dneska o tretej hrajú naši Slováci proti Čechom a im držím palce, síce sme s nimi prehrali už 50-krát, ale, chlapci, sme na vás hrdí a dneska je náš deň a musíme, proste dnes vyhráme. Myslíme na vás! Presne, bude hmotná zodpovednosť, ak prehráte. Sme s vami!
90. schôdza NR SR - 8.deň - A. dopoludnia
Dátum: 2023-05-12
Poslanec: Tabák, Romana (-)
Druh vystúpenia: Vystúpenie s faktickou poznámkou

124. Vrátila, ďakujem veľmi pekne za slovo, určite som sa nevrátila do OĽANO, ja mám výborných spolusediacich... (Prerušenie vystúpenia predsedajúcim.) Pčolinský, Peter, podpredseda NR SR Vizuálne. Tabák, Romana, poslankyňa NR SR My politici by sme sa nemali báť hmotnej zodpovednosti, ja sa jej určite nebojím, keď som bola v klube SME RODINA, tak ako jediná poslankyňa som hlasovala za tento zákon, aspoň aby som ho posunula do druhého čítania, takže, Jožko Pročko, ďakujem ti veľmi pekne za tvoje vystúpenie a teraz aj ako nezaradená poslankyňa tento návrh zákona podporím, lebo myslím si, že je to dôležité a občania Slovenskej republiky to od nás očakávajú, aby my politici sme boli hmotne zodpovední. Ďakujem.
90. schôdza NR SR - 7.deň - B. popoludní
Dátum: 2023-05-11
Poslanec: Tabák, Romana (-)
Druh vystúpenia: Vystúpenie s faktickou poznámkou

76. Ďakujem veľmi pekne za slovo. V prvom rade by som chcela povedať, že možno neviete, ale aj Karol Kučera bol svetoznámy, vynikajúci tenista a ja veľmi vítam tento jeho zákon, ktorý som podporila v prvom čítaní. No a tento zákon ja podporím a tiež by som chcela vám vlastne povedať, že je tam pozmeňujúci návrh, pod ktorý som sa podpísala, ktorým ustanovuje sa odklad účinnosti o, do 1. septembra 2025 pre základné školy, ktoré k 31. augustu 2023 nemajú prístup k telocvični z dôvodu možnosti dobudovania chýbajúcej školskej infraštruktúry. Rovnako sa ukladá odklad do 1. septembra 2025 pre štvrtý ročník cirkevných základných škôl z dôvodu, že v štvrtom ročníku majú v aktuálnom rámcovom učebnom pláne k dispozícii len jednu disponibilnú hodinu, ktorú väčšinou cirkevné základné školy využívajú na predmet náboženstvo. Takže školy, ktoré nemajú dobudovanú infraštruktúru, im dávame čas, a čo som ešte chcela povedať, je, že telesná výchova je veľmi dôležitá, takže vyzývam rodičov aj deti, aby na túto hodinu chodili, lebo pre veľa detí na Slovensku je to jediný pohyb, táto telesná výchova. Takže ďakujem veľmi pekne a športu zdar, priatelia.
90. schôdza NR SR - 7.deň - A. dopoludnia
Dátum: 2023-05-11
Poslanec: Tabák, Romana (-)
Druh vystúpenia: Vystúpenie s faktickou poznámkou

44. Ďakujem veľmi pekne za slovo. Za mňa, ja som osobne bola na verejných vypočutiach kandidátov na generálneho prokuratúr... prokurátorov, na klube OĽANO som vystúpila, že by som chcela hlasovať za pána Šantu. Mne odporučili, aby sme hlasovali za pána Žilinku. Celá koalícia sa dohodla na pánovi Žilinkovi. Takže tým pádom ja just budem hlasovať za zákon pána Tarabu, lebo my nie sme tu holubník, ak náhodou generálny prokurátor Žilinka nerozhodne podľa toho, ako si koalícia predstavuje a proste takto to nejde. Vy ste mi odporučili pána Žilinku, ja si za ním stojím a budem hlasovať za zákon pána Tarabu. Dovidenia. (Reakcie z pléna.)
90. schôdza NR SR - 13.deň - B. popoludní
Dátum: 2023-05-23
Poslanec: Šofranko, Mária (OĽANO)
Druh vystúpenia: Vystúpenie

214. Ďakujem veľmi pekne. Ja len chcem upozorniť, lebo pán kolega povedal, že výška 850-tisíc eur dotácia je v maximálnej, áno, na to chcem upozorniť, v maximálnej výške 850-tisíc eur. Môže to byť aj menej. V podstate mesto Vysoké Tatry požiada ministerstvo financií, a to sa rozhodne, o akú sumu ide. Prvýkrát bude môcť mesto Vysoké Tatry požiadať o túto dotáciu 1. januára 2024. Ministerstvo financi, teda uvedie ministerstvu financií účel a potom na nasledujúci do 30. apríla je mesto Vysoké Tatry povinné predložiť ministerstvu správu o hospodárení s dotáciou v elektronickej podobe. Tú potom ministerstvo financií zverejní na svojom webovom sídle. Samozrejme, že štát je oprávnený vykonávať kontrolu hospodárenia. Takže toľko len, aby nedošlo k nejakej mylnej informácii. A v závere by som vás všetkých chcela poprosiť, aj tých, ktorí tu nie sú, všetkých poslancov 150 by som chcela poprosiť o podporu tohto zákona. Pretože ako tu bolo veľmi dobre mojim kolegom povedané, toto nie je náš zákon, toto je zákon všetkých ľudí, pretože Vysoké Tatry sú symbolom, sú klenotom a patria všetkým občanom na našom Slovensku. Takže prosím o túto podporu pre nás všetkých. Ďakujem veľmi pekne.
90. schôdza NR SR - 13.deň - B. popoludní
Dátum: 2023-05-23
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

200. Ďakujem veľmi pekne. Ja som chcela hlavne reagovať na pani poslankyňu Kozelovú, ktorá odišla. Ostatným ďakujem veľmi pekne a poviem teda aspoň, že rozloha mesta Vysokých Tatier je druhá po Bratislave, je porovnateľné s Prahou a rozprávame o 360 štvorcových kilometrov. Dĺžka z východu na západ je 63 kilometrov a 3 900 obyvateľov platí dane. Ja to sa nedá porovnať s Bratislavou, kde tie dane platí 450 000 obyvateľov, ale keďže pani poslankyňa odišla, tak končím. Ďakujem pekne.
90. schôdza NR SR - 13.deň - B. popoludní
Dátum: 2023-05-23
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

152. Ďakujem veľmi pekne. Samozrejme, že chceme obce zaťažovať čo najmenej, ale ja len pre taký príklad uvediem, že obec s 500 obyvateľmi má bežný príjem v priemere 333 000eur. Obec, ktorá má 2-tisíc obyvateľov, má bežný príjem v priemere 1 200 000eur a obec, ktorá má 5-tisíc obyvateľov, bežný príjem v priemere 5 400 000 eur. Takýto jeden defibrilátor stojí dvetisíc eur. Takže nie, nechceme zaťažovať obce, samosprávy, ale ja si myslím, že tých dvetisíc eur, máme rôzne kultúrne podujatia a možno, že by taká obec zavolala o jedného speváka, čo ja kultúru milujem a chcem ju vždy podporovať, ale možnože jeden rok by mohli zavolať niekoho, teda nezavolať niekoho a tých dvetisíc eur sa im stonásobne vráti. Ale určite budeme hľadať ešte iné možnosti. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Šofranko, Mária (OĽANO)
Druh vystúpenia: Vystúpenie

142. Ďakujem veľmi pekne. Vážený pán podpredseda, milé kolegyne, kolegovia, predkladaný návrh zákona zavádza povinnosť obce s počtom obyvateľov vyšším ako 500 umiestniť a zabezpečiť funkčnosť verejne prístupného automatického externého defibrilátora. Viac by som o tom povedala v rozprave, do ktorej sa hlásim ako prvá.
90. schôdza NR SR - 7.deň - B. popoludní
Dátum: 2023-05-11
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

108. Dobre, pán Blanár, vy budete za seba. Ďakujem všetkým svojim kolegom a ďakujem, že som si mohla povedať svoj názor. A pre mňa je dôležité to, že budeme naďalej priateľmi a že budeme sa tejto téme spoločne venovať, aj keď máme rozdielne názory. A chcem len reagovať na Peťka Vonsa, lebo ten vravel, že deti majú najväčšiu radosť pri telesnej výchove. Peťko, môžem ti povedať, že nie. Sú aj deti, ktoré milujú matematiku, milujú prírodovedu, fyziku, chémiu, slovenský jazyk, hudobnú výchovu, čiže sú detičky rozdielne a nie každý má telesnú výchovu rád. Ale ozaj, veľmi pekne ďakujem za všetky vaše názory, za vaše faktické a ja verím, že to dobre dopadne pre všetkých zúčastnených.
90. schôdza NR SR - 5.deň - B. popoludní
Dátum: 2023-05-09
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

32. Ďakujem pekne. Ja veľmi vítam túto iniciatívu, ale musím povedať, že pán Vetrák má oprávnene obavy, a ja by som vás chcela poprosiť, aby ste odložili hlasovanie kvôli tomu, aby sme ešte mohli tento návrh zákona vylepšiť, pretože je skutočne dobrý. A pre mňa je taktiež dôležité, aby ten rodičovský príspevok bol použitý práve na výchovu a vzdelávanie týchto detí, pretože o to nám tu ide. Takže ak smiem poprosiť odložiť hlasovanie, aby sme to ešte... možnože vy nebudete chcieť, aby sme vám do toho zasahovali, ale aspoň naše názory aby ste tam do ďalšieho pozmeňujúceho návrhu dali, lebo je to výborná myšlienka. Ďakujem.
90. schôdza NR SR - 3.deň - B. popoludní
Dátum: 2023-05-04
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

180. Ďakujem veľmi pekne. Pán poslanec, ani nevieš, ako veľmi ti rozumiem, pretože som učila deti zo sociálne znevýhodneného prostredia a všetkým nám je jasné, že tieto deti potrebujú pomoc. A môžem potvrdiť to, že si sa dobýjal dva roky na ministerstvo školstva, je mi veľmi ľúto, že si nebol úspešný. Ďakujem.
90. schôdza NR SR - 3.deň - B. popoludní
Dátum: 2023-05-04
Poslanec: Šofranko, Mária (OĽANO)
Druh vystúpenia: Vystúpenie s faktickou poznámkou

160. Ďakujem za slovo. Ja by som chcela len pripomenúť, pretože tu bol spomenutý školský výbor, že ten vždy ukážkovo spolupracoval aj s bývalým pánom ministrom, aj s terajším pánom ministrom. Nikdy sme nekritizovali nič navonok, všetko sme si snažili vyrozprávať vo vnútri, nehejtovali sme zbytočne a veľmi sa všetci členovia školského výboru tešia z tohto nového školského zákona a držíme mu palce a nech má úspech. Ďakujem veľmi pekne.